সুনীল দত্তের চরিত্রে ভালো লেগেছে পরেশ রাওয়লকেও। তবে আনুশষ্কা, দিয়া, সোনমরা চিত্রনাট্যের চাহিদা মিটিয়েছেন মাত্র। এমনিতে ছবির চিত্রনাট্য, সঙ্গীত বা সম্পাদনা নিয়ে বিশেষ কিছু বলার নেই। তবে রাজু বেশ কিছু মুহূর্ত তৈরি করেছেন এই ছবিতে। কমলির সঙ্গে সঞ্জুর বন্ধুত্বের বেশ কিছু জায়গা… বাবাকে লেখা চিঠি পড়ার দৃশ্যটা… রাজুর পুরনো স্টাইলের ঝলক দিয়েছে। কিন্তু মুশকিল হয়েছে রাজুর ছবিটিকে খুব সাধারণ বলিউ়ডি ছবি হিসেবে তৈরি করেছেন। ‘মুন্নাভাই এম বি বি এস’-এর ফুটেজ ব্যবহার করে হাততালি কুড়োনো তারই প্রমাণ। ফলে ‘সঞ্জু’ রক্তমাংসের সঞ্জয় হয়ে কখনওই ধরা দেয়নি। একজন ভাল মানুষ পরিস্থিতির শিকার… এটা শেষ পর্যন্ত দর্শকের মধ্যে বিশ্বাসযোগ্যভাবে জারিতও করতে পারেননি পরিচালক। আর এখানেই, ক্যারিয়ারে প্রথমবার হোঁচট খেয়েছেন রাজকুমার হিরানী।